《秋日游圭峰》
明代·唐元楫

选胜圭峰去，芒鞋步步幽。云开诸壑出，瀑落众溪流。

霜菊寒堪把，乔松老未休。逢僧话半日，不负九秋游。

作者简介：唐元楫，字应运，号岩长。新会人。明思宗崇祯十六年（一六四三）进士，授兵部职方司主事，给假南还。值鼎革，坚辞不起，卒年七十八。著有《初筑集》。事见清道光《广东通志》卷七六。